text: Prins Joachim bliver protektor for VM i pløjning
  01 april 2014 kl. 14.21
  VM i pløjning blev sidst holdt her i landet i 1985. Nu bliver Danmark igen værtsnation.
  Prins Joachim, der selv er landmand, har sagt ja til at være protektor for verdensmesterskabet, der afholdes i oktober næste år.
  - Vi er meget glade for, at Prins Joachim vil være protektor for VM og håber selvfølgelig også, han kan holde åbningstalen, da han selv er landmand og kender til pløjning og behandling af jorden forud for en plantesæson, siger formanden for VM Karl Kristian Iversen.
  Der kommer 60 pløjere, 30 dommere og 30 trænere fra hele verden.
   
  Verdensmesterskaberne i pløjning foregår den 3.-4. oktober 2015. De afholdes på mark i Hjardemål, 20 km nord for Thisted.Der forventes 8.000 tilskuere.
  
  